Tyrone Wallace

Taironas Tairinas Volasas (Tyrone Tyrin Wallace, g. 1994 m. birželio 10 d.) – Jungtinių Amerikos Valstijų krepšininkas, rungtyniaujantis įžaidėjo ar atakuojančiojo gynėjo pozicijoje.

Gimė Beikersfilde (Kalifornija), laikė Beikersfildo mokyklą. 2012–2016 m. žaidė už Kalifornijos universiteto Berklyje komandą „Golden Bears“. 2016 m. NBA naujokų biržoje pakviestas Jutos „Jazz“ 60-uoju šaukimu. Karjeros pradžioje daugiausia žaidė NBA G lygoje. 2017–2019 m. rungtyniavo Los Andželo „Clippers“ (pirmame sezone turėjo 9,7, antrame – 3,5 taško vidurkį).TYRONE WALLACE, nba.com Vėliau epizodiškai žaidė Atlantos „Hawks“, New Orleans „Pelicans“.

2022 m. išvyko į Europą: žaidė Paryžiaus „Basket“, Ankaros „Türk Telekom“. 2024 m. vasarą pasirašė kontraktą su Kauno „Žalgiriu“, tačiau jau spalio viduryje abipusiu sutarimu sutartis nutraukta.Žiniasklaida: Wallace’as palieka „Žalgirį“, basketnews.lt

 Šaltiniai 

Kategorija:JAV krepšininkai
Kategorija:Užsienio krepšininkai Lietuvos komandose